109 
peculiare quod inest; nunc enim gemmae foliiferae, cum florescentia intra 
easdem perulas initio inclusae, demum prolongatae flores fere umbella ra- 
morum cingunt; nunc ipse axis florifer apice increscit florescentiam coma 
foliorum superans. Nec alia mihi videtur in nonnullis saltem Escallonieis 
ratio. Corolla in Escallonieis multo magis quam in Grossularieis evoluta ; 
petala libera quidem, at in nonnullis margines fere cohaerent; ita ad corollam 
gamopetalam Ericoidearum nonnullarum facillime transeuntia. Carpella re- 
spectu axis in Grossularieis, ut in Hydrangeis et Saxifrageis, antica et po- 
stica observavi. In Escallonia vero et Anoptero, in Bauera, in Myrtaceis 
velut in Ericoideis bicarpellaribus dextrum et sinistrum ab axi latus occu- 
pantia vidi. Licet ejusmodi characteri non nimiam vim addere liceat, ta- 
men cujusdam momenti hoc loco crediderim, si quidem in familiis alio quo- 
que respectu propinquis constanter vel unum vel alterum obveniret. Pla- 
centae Escalloniearum nunc parietales sunt, nnnc in centro obviae aut om- 
nino coalescentes et tunc Ericoidearum more a superiore ovarii parte pen- 
dulae, gemmulis numerosissimis onustae. Gemmulae nunc minutissimm, nunc 
ala cinctae, potius forsan cum Ericoideis quam cum Grossularieis affinita- 
tem suadent. Praecipuum denique affinitatis argumentum considero, quod 
insolita dehiscentia capsulae, nempe septicida et ab inferiore parte incho- 
ante Ledum et Escallonia conveniant. Quo rariora habeamus ejusmodi de- 
hiscentiae exempla, eo majorem sibi certe vindicant vim, quum in plantis 
alio quoque respectu convenientibus inveniantur. 
Quibusnam limitibus Escallonieae circumscribendae sint, nondum for- 
san omnino certum. Iteam a familia, (]ualis ab Endlichero proponitur, ob 
carpella antica et postica excludendam putavi; inquirendum praeterea anne 
semina idem suaderent. Nec Carpodetum cum Escallonieis, nisi charactere 
omnino artificiali, junctum fuisse convictus sum. Polyosma, mihi ignota, a 
Brownio Escallonieis ducitur, a Liudley vero ob placentas parietales Gros- 
sularieis; placentas tamen parietales non tantum in .4noptero adesse sed 
etiam in Escallonia macrantha, licet in hac in centro obvias, observavi. 
Multo magis dubia de affinitate mihi movent gemmulm atropae dictae et se- 
men unicum. Magis forsan conveniunt Quintinia, Forgesia et Anopterus; 
habitu ab Escallonia recedunt ut .\rbuti aut Rhododendri species nonnullae 
ab aliis. Si Ericoideis genera hi- tri- et quinque-carpellaria jure referan- 
tur, si aliquando quoque in eodem genere (Quintinia, Clethraj numerus 
carpellorum diversus obveniat, nescio an Argophyllum et Roussea ab Escal- 
lonieis excludenda sint. Secundum iconem RouSseae ab Endlichero datam 
carpella sepalis anteposita essent, quod sane contra affinitatem cum Eri- 
coideis argumentum foret. In tabula autem Gaertneri aliter pingitur, et in 
textu hujus expressis verbis dicitur locutos esse petalis antepositos. Utrum 
hoc an illud recte contendant, mihi latet. 
Restat dicere de Bauera, quam Escallonieis quoque referendam puto. 
A R. Brown haec Cunoniaceis relata fuit, inter quas tamen ejus judicio 
sectionem pro])iiam efficeret. Sequentes systematici pressis pedibus Brow- 
nium sequuntur. Liiulley, (fui huic generi olim familiam propriam creavit, 
illud hodie Hydrangeaceis refert, genus tamen anomalum concedens. Prae- 
